Nafarroako Parlamentuak, 2022ko otsailaren 3an egindako Osoko Bilkuran, honako erabaki hau onetsi zuen: “Horren bidez, Nafarroako Gobernua premiatzen da gogoz kontrako bakardadearen aurkako foru-estrategia presta dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du

1. Gogoz kontrako bakardadearen aurkako foru-estrategia presta dezan, adituen aholkuak kontuan hartuta eta herritarren parte-hartzearekin.

2. Nafarroako Udal eta Kontzejuen Federazioarekin lan egin dezan, toki-esparruak Eskubide Sozialetako Departamentuarekin batera azter dezan zer jarduketa egin daitezkeen.

3. Behin estrategia hori taxututa jardute-plan bat egin dezan gogoz kontrako bakardadeari aurre egiteko, garrantzi berezia emanik prebentzio-lanari.

4. Jardute-plan urgente bat presta dezan, zeinean jasoko baitira Zahartze Aktibo eta Osasungarrirako Nafarroako 2017-2022 Estrategiak ezartzen dituen helburuetarantz aurrerapausoak emateko beharrezkoak diren neurriak”.

Iruñean, 2022ko otsailaren 4an

Lehendakaria: Unai Hualde Iglesias